શ્રીજી મહારાજનું પ્રથમ દર્શન સિધ્ધપુરમાં થતાં ચિત્ત-વૃત્તિમાં જગત્પ્રત્યેની વૈરાગ્યની જ્વાળા ભભૂકી ઉઠી. શ્રીહરિને પ્રાર્થના કરી કે મને તમારી સેવામાં રાખો. શ્રીહરિએ પ્રસન્ન થઈને પોતાના અંગરક્ષક તરીકે રાખ્યા. તેમનું શરીર બળ અને મનોબળ એવું અજોડ હતુ કે કાઠિયાવાડનાં કાઠીઓ વીર ભગુજી સામે મીટમાં ડવા સમર્થ થતાં નહી. ભગુજીનો પ્રભુ પ્રત્યેનો પેમ, એમની આજ્ઞાપરાયણતા અને એમની શૂરવીરતા આલેખતાં અનેક આખ્યાનો સંપ્રદાયનાં ઈતિહાસમાં અસંખ્ય પાનાઓમાં પથરાયેલા છે.